11 से पहले हो सकती है आतंकी गतिविधि, खुफिया तंत्र ने किया अलर्ट
मोगा | 11मार्च को मतगणना होने से पहले पंजाब में आतंकी गतिविधि की संभावना जताते हुए खुफिया तंत्र ने सुरक्षा तंत्र को अलर्ट जारी किया है। गत दिनों पंजाब में डेरा प्रेमी बाप-बेटे के हुए कत्ल तथा फिरोजपुर में डेरा प्रेमियों सिखों के बीच हुई झड़प के बाद खुफिया तंत्र ने अलर्ट जारी किया है। इसके लिए सुरक्षा बंदोबस्त को टाइट करने के लिए जिला पुलिस अधिकारियों को पत्र भी जारी कर दिया गया है। चुनाव से पहले तथा चुनाव के बाद गैंगस्टरों की बढ़ी सरगर्मियों से सुरक्षा विभाग की चुनौती बढ़ गई है। मोगा में सुरक्षा की बढ़ी गतिविधियों संबंधी एसएसपी गुरप्रीत सिंह तूर ने इतना ही कहा कि असामाजिक तत्वों के खिलाफ पुलिस समय-समय शिकंजा कसती ही रहती है।
hin_Deva hin_Deva